[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii








Bucureşti, 21.11.2005

                                                                                                                     Nr.23/210/2005

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea şi completarea unor acte normative din domeniul protecţiei consumatorilor în vederea respectării angajamentelor asumate de România pentru aderarea la Uniunea Europeană, trimis cu adresa nr.P.L.X 522 din 14 noiembrie 2005, înregistrată sub nr.23/210 din 14 noiembrie 2005.



În raport de obiectul şi conţinutul său, proiectul de lege face parte din categoria legilor ordinare.



Potrivit prevederilor art.75 din Constituţia României, republicată, şi ale art.86 alin.(3) pct.1 din Regulamentul Camerei Deputaţilor, competenţa decizională în cazul acestui proiect de lege aparţine Camerei Deputaţilor.
PREŞEDINTE,

Dan Ioan Popescu

                  Nr.23/210/2005

RAPORT

asupra proiectului de Lege pentru modificarea şi completarea unor acte normative din domeniul protecţiei consumatorilor în vederea respectării angajamentelor asumate de România pentru aderarea la Uniunea Europeană



În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, în procedură de urgenţă, cu proiectul de Lege pentru modificarea şi completarea unor acte normative din domeniul protecţiei consumatorilor în vederea respectării angajamentelor asumate de România pentru aderarea la Uniunea Europeană, trimis cu adresa nr.P.L.X 522 din 14 noiembrie 2005, înregistrată sub nr.23/210 din 14 noiembrie 2005.



Consiliul Legislativ, cu adresa nr.1326/29.09.2005, a avizat favorabil proiectul de lege cu unele observaţii şi propuneri pe care iniţiatorul şi le-a însuşit.


Proiectul de lege supus dezbaterii are ca obiect de reglementare modificarea şi completarea unor acte normative din domeniul protecţiei consumatorului, conform programului de măsuri privind aderarea României la Uniunea Europeană adoptat de Guvern.



În raport de obiectul şi conţinutul său, proiectul de lege face parte din categoria legilor ordinare.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege în şedinţa din 17 noiembrie 2005.



La dezbaterea proiectului de lege au participat, în conformitate cu prevederile art.51 şi 52 din Regulamentul Camerei Deputaţilor, din partea Autorităţii Naţionale pentru Protecţia Consumatorilor: domnul Cătălin Florin Teodorescu – preşedinte.


La dezbaterea proiectului de lege au participat 21 de deputaţi din totalul de 23 de membri ai comisiei.



Raportul comisiei a fost adoptat cu unanimitate de voturi.



Potrivit prevederilor art.75 din Constituţia României, republicată, şi ale art.86 alin.(3) pct.1 din Regulamentul Camerei Deputaţilor, Camera Deputaţilor este Cameră decizională.



În urma dezbaterilor, Comisia propune adoptarea proiectului de Lege pentru modificarea şi completarea unor acte normative din domeniul protecţiei consumatorilor în vederea respectării angajamentelor asumate de România pentru aderarea la Uniunea Europeană, în forma prezentată de Senat.
                     PREŞEDINTE,                                        SECRETAR,
                  Dan Ioan Popescu                                      Aurelia Vasile
Consilier,

Viorela Gondoş

